ที่ มท 0810.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม 2562

เรื่อง คู่มือปฏิบัติงานการควบคุมคุณภาพและการรับรองมาตรฐานวัสดุสำหรับงานก่อสร้างถนนดินซีเมนต์

 ปรับปรุงคุณภาพด้วยยางธรรมชาติ (ยางพารา)

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 3739 ลงวันที่ 16 พฤศจิกายน 2561

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 423 ลงวันที่ 31 มกราคม 2562

สิ่งที่ส่งมาด้วย สำเนาหนังสือการยางแห่งประเทศไทย ด่วนที่สุด ที่ กษ 2910/0185

 ลงวันที่ 15 มีนาคม 2562 จำนวน 1 ชุด

 ตามที่กรมส่งเสริมการปกครองท้องถิ่นได้แจ้งซักซ้อมแนวทางการปฏิบัติการใช้จ่ายเงินสะสมเพื่อขับเคลื่อนนโยบายรัฐบาลในการแก้ไขปัญหาราคายางพาราตกต่ำ และแจ้งคู่มือแนะนำและแบบแนะนำการก่อสร้างถนนดินซีเมนต์ปรับปรุงคุณภาพด้วยยางธรรมชาติสำหรับงานถนนท้องถิ่น รายละเอียดตามอ้างถึง นั้น

 กรมส่งเสริมการปกครองท้องถิ่นได้รับแจ้งจากการยางแห่งประเทศไทยว่า ได้จัดทำคู่มือปฏิบัติงานการควบคุมคุณภาพและการรับรองมาตรฐานวัสดุสำหรับงานก่อสร้างถนนดินซีเมนต์ปรับปรุงคุณภาพด้วยยางธรรมชาติ (ยางพารา) จึงขอส่งคู่มือดังกล่าวเพื่อจังหวัดแจ้งองค์กรปกครองส่วนท้องถิ่นนำไปใช้ประโยชน์สำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ (ยางพารา) ตามโครงการ 1 หมู่บ้าน 1 กิโลเมตร รายละเอียดปรากฏตามหนังสือการยางแห่งประเทศไทยที่ส่งมาพร้อมนี้ โดยสามารถดาวน์โหลดคู่มือได้ที่ http://l.ead.me/bb5ZDO

 จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

( ชื่อเต็ม )

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการพัฒนาโครงสร้างพื้นฐาน

โทร. 0 2241 9000 ต่อ 4116 โทรสาร 0 2241 6931

ผู้ประสานงาน : นายบุญธรรม เทพพิชัย 08-1761-9523